b'\n_START_ARTICLE_\nLag\xc4\x83rul de la Salcia\n_START_SECTION_\nCrime prin torturi, profanare de cadavre, exterminare\n_START_PARAGRAPH_\nPrimele indicii despre o stare anormal\xc4\x83 de lucruri in centrul Salcia \xc8\x99i in lag\xc4\x83rele satelit (Bandoiu, Str\xc3\xa2mba, Stoiene\xc8\x99ti) s-au produs la 24 sept. 1952 cand Procuratura raionului M\xc4\x83cin a fost sesizata in legatura cu faptul ca "sunt prea multe decese \xc3\xaen r\xc3\xa2ndul detinutilor" (ca si cand ar fi existat un "normativ" al deceselor!) Procurorii de la nivelul raional "au efectuat cercetari la fata locului dar nu au stabilit probleme deosebite \xc3\xaen afara faptului c\xc4\x83 de\xc8\x9binu\xc8\x9bii nu primeau \xc8\x9big\xc4\x83ri si c\xc4\x83r\xc8\x9bi po\xc8\x99tale". Putem citi printre randurile "Documentarului" pe care l-am notat conventional D-1" ca procurorilor le-a fost fric\xc4\x83 s\xc4\x83 dea curs primelor constat\xc4\x83ri. A trebuit ca ecoul faptelor sa ajunga la Procuratura Generala si sefii acesteia sa ordone \xe2\x80\x93 desi de sus in jos \xe2\x80\x93 Procuraturii regiunii Gala\xc8\x9bi sa intreprinda cercetari. (In opinia noastra este vorba de un veritabil razboi intre Procuratura Generala si Securitate; din pacate, spatiul tipografic nu ne permite sa dezvoltam acest subiect deosebit de interesant pentru istoria perioadei in discutie). Cert este ca investigatiile au fost preluate de Procuratura militara pentru unitatile MAI care, prin rechizitoriul nr. 7/27.02/1954, a trimis in fata Tribunalului Militar un grup de 21 cadre ale DGLCM-MAI impreuna cu 14 de\xc8\x9binu\xc8\x9bi \xc8\x99efi de brigad\xc4\x83. Cei 35 sunt componentii lotului Salcia. (Cf. D-1, redactat de col. Filomon Ardeleanu, membru al CSS, seful Directiei de Anchete Penale, fost procuror militar cu o contributie deosebita in stabilirea vinovitiei inculpatilor, anchetator penal de Securitate mr. Mircea Onea, asistent de specialitate mr. Gheorghe Bratu si contrasemnat de Ion Stanescu, presedin-tele CSS). Lotul a fost compus din: lt. maj. Ion Pavel, fost comandant al lagarului, Ion Popa, Petre Manciulea, Ioan Carliga, Ilinca Tudor, Mihai Tudoreanu, Gusoiu Nicolae \xe2\x80\x93 ofiteri, si subofiteri Aurel Bo-joaga, Limbau Gheorghe, Marin Dobre, Costica Simionescu, Gheorghe Moro-sanu, Constantin Visan, Gheorghe Bucoveanu, Jean Spirea, Mihai Sofronie, Petre Cordos, Dimitru Enache, Nicolae Ghetau, Ion V. Popa. Moise Vasile; acuzatii brigadieri au fost: Constantin Olaru, Ioan Croitoru, Gheorghe Chiforescu, Petre Constantinescu, Dumitru Dumitru, Tudor Prunescu, Gheorghe Grigoras, Popovici Valerian, Vasile Scripcaru, Gheorghe Iliescu si Gheorghe Radulescu. In sarcina lor au fost retinute gravele infraciuni de "instigare la omor prin torturi urmate de executare, crima de omor prin torturi, abuz in serviciu, profanare de cadavre, vatamare grava a integritatii corporale" (cf. D-1)._NEWLINE_Documentul sintetizeaza astfel crimele comise de acuzati: "fara nici o justificare, multi detinuti au fost loviti cu ranga de fier, cazmaua, lopata, cravasa, unii dintre ei murind in urma traumatismelor, altii ramanand schilozi pentru toata viata; asasinarea prin impuscare; interzicerea tratamentului medical detinutilor bolnavi si scoaterea fortata la munca impotriva prescriptiilor medicale, fapt soldat cu moartea unora; introducerea detinutilor in carcere descoperite iarna, dezbracati sau chiar in pielea goala, obligarea detinutilor iarna de a intra in apa pana la brau ca sa taie stuf si papura; alergarea detinutilor calare si calcarea lor in copitele cailor; scoaterea detinutilor la lucru dezbracati, iarna, pe digul in constructie si pedepsirea unora de a sta pana la pranz in apa inghetata; legarea unor detinuti de maini si tinerea lor in pielea goala vara, zi si noapte pentru a fi muscati de tantari; profanarea cadavrelor detinutilor; ingroparea unor detinuti de vii in pamant._NEWLINE_Ca urmare a unor asemenea cruzimi, in perioada iunie 1952 \xe2\x80\x93 martie 1953, un num\xc4\x83r de 63 de\xc8\x9binu\xc8\x9bi au decedat iar al\xc8\x9bii s-au ales cu invalidit\xc4\x83\xc8\x9bi corporale pentru intreaga via\xc8\x9b\xc4\x83"_NEWLINE_Dintre cei 63, noua aveau 22-30 de ani, iar 19 \xe2\x80\x93 intre 50-60 ani. Cea mai mare condamnare \xe2\x80\x93 8 ani ("sabotaj"); cea mai mica \xe2\x80\x93 30 (treizeci) de zile \xe2\x80\x93 Dache Nicolae, 56 ani, inchis pentru "nepredarea cotelor". Majoritatea condamna\xc8\x9bilor se inscriu intre 6 luni si 3 ani, iar 7 (sapte) dintre deceda\xc8\x9bi erau depu\xc8\x99i preventiv, nefiind condamna\xc8\x9bi.'